joelniklaus/EU_Wikipedias huggingface dataset:
Irena Laurinaitienė

Irena Laurinaitienė (g. 1944 m. rugsėjo 16 d. Gudmiškėje, Kuršėnų valsčius) – ekonomistė, auditorė, Lietuvos ir Šiaulių rajono savivaldybės visuomenės bei politinė veikėja.

Biografija 
1959 m. baigė 8 klases Kuršėnų 1–oje vidurinėje mokykloje, 1962 m. baigė Šiaulių politechnikumą, zootechnikė. 1982 m. baigė Lietuvos žemės ūkio akademiją, ekonomistė organizatorė. 2001 m. išlaikė auditoriaus egzaminą.

1962–1964 m. Ringuvos tarybinio ūkio brigadininkė, 1964–1969 m. Šiaulių melioracijos statybos valdybos normuotoja, 1969 m. Lietkoopsąjungos Gelžbetonio konstrukcijų gamyklos normuotoja, 1970–1976 m. Žemės ūkio paruošų darbininkų ir tarnautojų profsąjungos rajono komiteto planuotoja, 1976–1985 m. Šiaulių rajono „Didžiojo spalio“ kolūkio vyr. ekonomistė. 1985–1990 m. Kairių apylinkės Vykdomojo komiteto pirmininkė, 1990–1995 m. Kairių apylinkės viršaitė. 1995–1997 m. Šiaulių apskrities viršininko administracijos Žemės ūkio departamento žemės ūkio gamybos skyriaus viršininkė. 1997–1998 m. Vėgelių žemės ūkio bendrovės darbuotoja, 1998–2000 m. Lietuvos metrologijos inspekcijos Šiaulių apskrities sektoriaus vyr. inspektorė, 2000–2007 m. Šiaulių rajono savivaldybės kontrolierė, Lietuvos savivaldybių kontrolierių asociacijos Šiaulių apskrities koordinatorė. 2007 m. Šiaulių rajono savivaldybės Socialinių paslaugų centro direktorė.

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Šiaulių rajono skyriaus narė, LSDP tarybos narė, Šiaulių rajono skyriaus pirmininkė.

1990–1995 m. Šiaulių rajono tarybos deputatė, 1995–1997 m., 1997–2000 m., 2003 m. (atsisakė mandato), 2007–2009 m. ir 2011 m. (atsisakė mandato) Šiaulių rajono savivaldybės tarybos narė. 

Rajono moterų klubo „Atgaiva“ tarybos narė, Šiaulių miesto Nevyriausybinių organizacijų konfederacijos tarybos narė.

Sutuoktinis Romualdas, vaikai Loreta Jurgutavičienė, Gintaras. .

Šaltiniai 

Lietuvos auditoriai
Šiaulių rajono politikai
Lietuvos ekonomistai
Dauglaukis

Dauglaukis – kaimas Tauragės rajono savivaldybėje, 8 km į pietvakarius nuo Tauragės, kairiajame Jūros krante, prie santakos su Dauglaukio upeliu. Seniūnaitijos ir parapijos centras. Yra paštas (LT-73009). Kaimo šiauriniame pakraštyje yra Dauglaukio kapinynas.

Istorija 

Anksčiau kaimas buvo vadinamas Daukiklaukiu, gyvenvietė buvo skirstoma į Didįjį Dauglaukį (šiaurinė dalis) ir Mažąjį Dauglaukį (pietinė).

Sovietmečiu „Raudonosios Žvaigždės“ kolūkio centrinė gyvenvietė. 1958 m. įsteigta septynmetė mokykla, vėliau aštuonmetė, devynmetė, nuo 1993 m. Dauglaukio pagrindinė mokykla. 1961 m. įkurti kultūros namai, biblioteka, yra medicinos punktas.

1990 m. įkurta Dauglaukio parapija ir pradėta statyti Dauglaukio Švč. Mergelės Marijos Ėmimo į dangų bažnyčia, pašventinta 2006 m.

Gyventojai

Galerija

Šaltiniai

Nuorodos 
 Dauglaukio bendruomenė „Gimtinė“ 

Tauragės rajono savivaldybės gyvenvietės
Lomiai

Lomiai – kaimas Tauragės rajono savivaldybėje, 14 km į šiaurės rytus nuo Tauragės, 7 km į šiaurės vakarus nuo Batakių, 4 km nuo Šakviečio, kairiajame Jūros intako Šunijos upelio krante. Seniūnaitijos centras. Veikia paštas (LT-73025), kapinės (A. Bajorino kapas ir kiti), biblioteka, Lomių pagrindinė mokykla, parduotuvė, kultūros namai. Šalia kaimo yra gamtos paminklas – Lomių tuopa.

Istorija 

1575 m. Lomiai minėti Raseinių Teismo knyguose. 1766 m. pastatytas medinė koplyčia; 1850 m. perstatyta į Kristaus Atsimainymo bažnyčią. XIX a. greta Lomių Treinojoje dvarininkai Šulcai įkūrė Lomių dvarą su parku. Išliko buvusio dvaro sodybos fragmentai – svirnas, statytas XIX a. pabaigoje – XX a. pradžioje, namas, XX a. pradžia, Lomių parkas.

1923 m. ūkininko J. Dautaro namuose įsteigta pradžios mokykla, 1949–1999 m. septynmetė, aštuonmetė, devynmetė, nuo 1999 m. Lomių pagrindinė mokykla.

1953–1993 m. buvo daržininkystės tarybinio ūkio centrinė gyvenvietė. 1959 m. įkurta biblioteka, yra medicinos punktas.

|}

Gyventojai 
1820 m. buvo 5 kiemai.

Žymūs žmonės 
 Antanas Stancevičius (1920–2007), agronomas botanikas, LŽŪU profesorius
 Birutė Baltrušaitytė-Masionienė (1940–1996), rašytoja, literatūros tyrinėtoja

Galerija

Šaltiniai

Nuorodos 
 

Tauragės rajono savivaldybės gyvenvietės
Varlaukis

Varlaukis – kaimas Jurbarko rajono savivaldybėje, 7 km į šiaurę nuo Eržvilko, prie kelio , dešiniajame Šešuvies krante. Stovi medinė Varlaukio Švč. Trejybės bažnyčia (pastatyta 1833 m.), veikia Varlaukio Juozapo Gudavičiaus pagrindinė mokykla (dabar Eržvilko gimnazijos Varlaukio skyrius).

Istorija 

1950–1977 m. buvo Varlaukio apylinkės centras. Lybiškiuose buvo Varlaukio geležinkelio stotis.

Gyventojai

Žymūs žmonės 
 Jonas Novakauskas (1908–1993), kompozitorius, fleitininkas.

Šaltiniai

Nuorodos 
 

Jurbarko rajono savivaldybės gyvenvietės
Verenigingas

Verenigingas (angl., afrik.: Vereeniging) – miestas Pietų Afrikos Respublikoje, Gautengo provincijoje, prie Valio upės. 350 tūkst. gyventojų. Miesto pavadinimas afrikanų k. reiškia „sąjunga, asociacija“.

Verenigingas įkurtas 1892 m. 1902 m. gegužės 31 d. čia pasirašyta Verenigingo taikos sutartis, užbaigusi Antrąjį Būrų karą. Svarbus pramonės centras: geležies, plieno, vamzdžių gamybos, statybinių medžiagų pramonė. Akmens anglių, molio, silicio gavyba. Yra kelios šiluminės elektrinės.

Nuorodos 
 Turizmas 
 Oficiali svetainė

Pietų Afrikos Respublikos miestai
Klivlandas

Klivlandas () – miestas JAV šiaurės rytuose, Ohajo valstijoje.

385 525 gyventojų (2017 m.). Tai uostas prie Erio ežero. Yra tarptautinis oro uostas, metropolitenas. Svarbus finansų, prekybos ir kultūros centras. Išvystyta juodoji metalurgija, metalo apdirbimas, mašinų gamyba, elektrotechnika, elektronika, chemijos ir poligrafijos pramonė. Yra universitetai, NASA mokslinių tyrimų centras. Daug muziejų, teatrų (vienas iš seniausių šalyje – Play House).

Miestas įkurtas XVIII amžiuje. 1796 m. įkurtas miestas pavadintas generolo Mozės Klivlando (Moses Cleaveland) vardu.

Lietuviai
1944 m. sausio 9 d. gaisre Klivlande neaiškiomis aplinkybėmis žuvo tarpukario Lietuvos prezidentas Antanas Smetona. 1975 m. jo palaikai buvo perkelti iš Klivlando „Knollwood Cemetery Mausoleum“ į „All Souls“ kapines Chardon mieste (Ohajo valstija).

Gyventojai 
2010 m. gyventojų surašymo duomenimis, mieste gyveno 396 815 žmonių. Pagal gyventojų skaičių Klivlandas užima antrą vietą Ohajo valstijoje ir 45-tą vietą visoje šalyje.

Sportas 
 Cleveland Browns (amerikietiškas futbolas)
 Cleveland Cavaliers (krepšinis)
 Cleveland Indians (beisbolas)

Giminingi miestai
  Aleksandrija, Egiptas
  Bahir Daras, Etiopija
  Bangaloras, Indija
  Brašovas, Rumunija
  Bratislava, Slovakija
  Klivlandas, Jungtinė Karalystė
  Konakris, Gvinėja
  Fieras, Albanija
  Gdanskas, Lenkija
  Heidenheimas prie Brenco,Vokietija
  Holonas, Izraelis
  Ibadanas, Nigerija
  Klaipėda, Lietuva nuo 1992
  Lima, Peru
  Liubliana, Slovėnija
  Miškolcas, Vengrija
  Ruanas, Prancūzija
  Segundo Montesas, Salvadoras
  Taipėjus, Taivanis
  Vičenca, Italija
  Volgogradas, Rusija
  Mėjo grafystė, Airija

Išnašos

Nuorodos
 
  Miesto turizmo tinklapis

Ohajo miestai
Kvazulu-Natalis

Kvazulu-Natalis (KwaZulu-Natal) – 1994 m. sudaryta provincija Pietų Afrikos Respublikos pietryčiuose. Sudaro 11 apygardų.

Svarbiausi miestai 
 Durbanas
 Pitermaricburgas
 Empangeni
 Kokštatas
 Leidsmitas
 Niukaslas
 Port Šepstonas
 Ričards Bėjus
 Kvadukuza
 Tongatas
 Vryheidas

Kalbos 
 zulų (80,0 %)
 anglų (13,4 %)
 kosų (3,5 %)
 afrikanų (1,5 %)

Rasinė sudėtis 
 juodaodžiai (86,0 %)
 azijiečiai (8,1 %)
 baltieji (4,4 %)
 maišyti (1,4 %)

Nuorodos 
 Oficiali svetainė 

Pietų Afrikos Respublikos provincijos
Gautengas

Gautengas (Gauteng) – mažiausia Pietų Afrikos Respublikos provincija, sudaryta 1994 m. iš Transvalio provincijos. Sudaro 3 metropolinės savivaldybės ir 3 apygardų savivaldybės (sudarytos iš 8 vietinių savivaldybių).

Svarbiausi miestai 
 Johanesburgas
 Pretorija
 Sovetas
 Benoni
 Verenigingas
 Krugersdorpas
 Džermistonas
 Rodeportas
 Brakpanas
 Springsas
 Mamelodi

Kalbos 
 zulų (21,1 %)
 afrikanų (13,6 %)
 sesoto (12,6 %)
 anglų (12,0 %)
 šiaurės soto (11,2 %)

Rasinė sudėtis 
 juodaodžiai (75,2 %)
 baltieji (18,4 %)
 maišyti (3,7 %)
 azijiečiai (2,7 %)

Nuorodos 

 Oficiali svetainė 
 Turizmas 

Pietų Afrikos Respublikos provincijos
Pikelionys

Pikelionys – kaimas Prienų rajono savivaldybėje, 5 km į vakarus nuo Stakliškių, šalia kelio . Kaimu teka Verknė. Seniūnaitijos centras.

Gyventojai

Šaltiniai 

Prienų rajono savivaldybės gyvenvietės
Marcell Jansen

Marselas Jansenas (; g. 1985 m. lapkričio 4 d.) – vokiečių futbolininkas, Vokietijos rinktinės ir Hamburger SV krašto gynėjas.

Nacionalinėje komandoje žaidžia nuo 2005 m. rugsėjo 3 d., su rinktine žaidė vieneriose 2006 m. pasaulio čempionato rungtynėse, taip pat žaidė ketveriose 2010 m. pasaulio čempionato rungtynėse ir įmušė vieną įvartį.

Dalyvavimas čempionatuose 

|}

Nuorodos

Nuorodos 
 Oficiali svetainė

Vokietijos futbolininkai
Arne Friedrich

Arnas Frydrichas (; g. 1979 m. gegužės 29 d.) – vokiečių futbolininkas, Vokietijos rinktinės ir JAV Chicago Fire klubo gynėjas. Su Hertha komanda 2002 metais laimėjo lygos taurę.

2010 m. liepos 2 d. pasirašė trejų metų sutartį su VfL Wolfsburg klubu. 2011 m. rugsėjo 19 d. savo noru paliko klubą.

Nacionalinėje komandoje žaidžia nuo 2002 m. rugpjūčio 21 d., su rinktine žaidė šešeriose 2006 m. pasaulio futbolo čempionato rungtynėse.

Arne Friedrich žaidė septyneriose 2010 m. pasaulio futbolo čempionato rungtynėse, ketvirtfinalyje įmušė pirmą savo įvartį Vokietijos nacionalinėje rinktinėje į Argentinos komandos vartus.

Dalyvavimas čempionatuose 

|}

Nuorodos 

Vokietijos futbolininkai
Mauručiai

Mauručiai – kaimas Prienų rajono savivaldybėje, prie kelio , šiauriau kelio , 2 km į šiaurės rytus nuo Veiverių. Mauručių seniūnaitija. Yra granito, marmuro gaminių bendrovė „Mauručių ąžuolas“. Katechetikos ir tikybos mokymo metodinis centras. Per kaimą eina geležinkelis Kaunas–Kybartai, yra geležinkelio stotis.

Istorija 

Mauručiai sparčiai plėtėsi nuo XIX a. vidurio nutiesus geležinkelį. 1935 m. rugpjūčio mėn. kaimo gyventojai aktyviai dalyvavo Suvalkijos valstiečių streike. 1950–1992 m. buvo kolūkio pagalbinė gyvenvietė.

|}

Gyventojai

Žymūs žmonės 

Kaime gimė:
 Antanas Kučingis (1899–1983), dainininkas, operos solistas.
 Pranas Gudynas (1900–1929), Lietuvos karinis veikėjas, kapitonas.
 Jurgis Kovas (1903–1941), Lietuvos karininkas, karo lakūnas.
 Kazys Skučas (1894–1941), generolas, paskutinės LR Vyriausybės vidaus reikalų ministras (kaime atidengtas atminimo akmuo).
 Vladas Audronaša-Suchockis (1904–1971), rašytojas ir revoliucionierius.

Šaltiniai 

Prienų rajono savivaldybės gyvenvietės
Skriaudžiai

Skriaudžiai – kaimas Prienų rajono savivaldybėje, 5 km į pietvakarius nuo Veiverių. Stovi Skriaudžių Šv. Lauryno bažnyčia (pastatyta 1834 m.), yra Skriaudžių pagrindinė mokykla, biblioteka (nuo 1950 m.), paštas (LT-59030), kultūros namai, buities muziejus (įkurtas 1967 m., su kalendorių ekspozicija). Kultūros centre įsikūręs folkloro ansamblis „Kanklės“. Prie plento stovi Nepriklausomybės paminklas savanoriams, žuvusiems 1918–1920 m., atminti (pastatytas 1932 m., 1962 m. nugriautas, 1989 m. atstatytas, projekto autorius dailininkas L. Juozonis).

Per Skriaudžius eina krašto keliai  ir , o už 1 km į pietryčius nutiestas magistralinis kelias . Piečiau kaimo telkšo Skriaudžių tvenkinys, apylinkėse – Skriaudžių geomorfologinis draustinis.

Istorija 

Skriaudžiai nuo 1664 m. minimi šaltiniuose. 1759 m. kaime pastatyta koplyčia, 1802 m. – bažnyčia, 1778 m. įkurta parapija. 1812 m. birželį žygiuodamas į Rusiją Skriaudžiuose viešėjo Prancūzijos imperatorius Napoleonas I. Per 1863 m. sukilimą šalia Skriaudžių (prie Mozūriškių) ~600 sukilėlių būrys pralaimėjo rusų kazokams. Per 1905–1907 m. Rusijos revoliuciją kaime vyko mitingas, buvo platinami atsišaukimai. 1906 m. Skriaudžiuose buvo įkurtas pirmasis Lietuvoje kanklių ansamblis „Kanklės“. 1907 m. atidarytas Žiburio draugijos skyrius. Kaimas garsėjo puodžiais, skiečiais, kanklių gaminimo meistrais.

I pasaulinio karo metais (ypač 1915 m.) Skriaudžių apylinkėse vyko smarkūs mūšiai tarp Rusijos ir Vokietijos kariuomenių, kaimą siaubė gaisrai. Tarpukariu veikė kooperatyvas, kelios parduotuvės; veikė šauliai, jaunalietuviai, katališkos organizacijos. Per Antrąjį pasaulinį karą naciai Skriaudžiuose buvo įrengę TSRS karo belaisvių stovyklą (žuvo ~500 belaisvių). Pokariu skriaudiškiai (daugiausia kunigas J. Jatulis) labai rėmė Geležinio Vilko rinktinės Lietuvos partizanus. Netoli Skriaudžių Šmurų kaime 1952 metas slėptuvę turėjo Pietų Lietuvos (Nemuno srities) partizanų vadas Sergijus Staniškis-Litas.

TSRS laikmečiu Skriaudžiai buvo kolūkio centrinė gyvenvietė.

|}

Gyventojai 

1737 m. Skriaudžiuose gyveno ~40 šeimų.

Žymūs žmonės 
 Pranas Puskunigis (1860–1946), kanklininkas, 1906 m. įkūręs kaime kanklių ansamblį. Palaidotas Skriaudžiuose. Sodyboje, pažymėtoje memorialine lenta (aut. L. Juozonis), išlikusi nedidelė ekspozicija;
 Leonardas Algirdas Dargis (1909–1986), ekonomistas, spaudos bendradarbis;
 Juozas Kudirka (1939–2007), etnologas.

Šaltiniai

Nuorodos 
 
 Skriaudžių tinklalapis 

Prienų rajono savivaldybės gyvenvietės
Mercedes-Benz Arena

Mercedes-Benz Arena (Gottlieb-Daimler-Stadion, Neckarstadion iki 1993 m.) – futbolo stadionas Štutgarte, Vokietijoje.

Stadionas buvo pastatytas 1933 m. Jame savo namų rungtynes žaidžia VfB Stuttgart futbolo klubas. Aštuntojo XX a. dešimtmečio pabaigoje – devinto pradžioje stadionas buvo rekonstruotas. Rekonstrukcija buvo finansuota Daimler-Benz, todėl stadionas buvo pavadintas Gottlieb Daimler vardu.

Stadionas talpina 55 896 žiūrovus.

Stadione vyko 1986 m. Europos lengvosios atletikos čempionatas, 1993 m. Pasaulio lengvosios atletikos čempionatas, 1974 m. pasaulio futbolo čempionato rungtynės, 1988 m. Europos futbolo čempionatas.

Šiame stadione buvo sužaistos šešios 2006 m. pasaulio futbolo čempionato varžybos.

Nuorodos 

 Stadiono svetainė

Štutgartas
Vokietijos futbolo stadionai
Fristeitas

Fristeitas (Laisvoji valstija; ; ; ) – provincija Pietų Afrikos Respublikos centrinėje dalyje. 1994 m. sudaryta iš Oranžo Laisvosios valstijos. Sudaro penkios savivaldybės.

Svarbiausi miestai 
 Blumfonteinas
 Velkomas
 Krunštatas

Kalbos 
 sesoto (64,4 %)
 afrikanų (11,9 %)
 kosų (9,1 %)
 tsvanų (6,8 %)
 zulų (5,1 %)

Rasinė sudėtis 
 juodaodžiai (87,1 %)
 baltieji (9,6 %)
 maišyti (3,0 %)
 azijiečiai (0,2 %)

Pietų Afrikos Respublikos provincijos
Robert Huth

Robert Huth (g. 1984 m. rugpjūčio 18 d. Berlynas, Vokietija) – vokiečių futbolininkas, Vokietijos rinktinės ir anglų Stoke City klubo gynėjas.

Su Chelsea klubu 2005 ir 2006 metais tapo Premier lygos čempionu.

Nacionalinėje komandoje žaidžia nuo 2004 m. rugpjūčio 18 d., su rinktine žaidė 2006 m. pasaulio čempionato vieneriose rungtynėse.

Dalyvavimas čempionatuose 

|}

Šaltiniai 

Vokietijos futbolininkai
FC Internazionale Milano

Milano „Internazionale“ – Italijos futbolo klubas iš Milano. Tai vienas stipriausių Italijos klubų, vienintelis niekada neiškritęs iš .

Istorija 

Klubą įkūrė keletas italų bei šveicarų, nepatenkintų italų dominavimu AC Milan klube. Naujasis klubas buvo atviras užsieniečiams, pateisindamas savo pavadinimą. 1910 m. klubo komanda laimėjo pirmąjį čempionatą, vėliau šią sėkmę pakartojo 1920, 1930, 1938, 1942 metais.

Po karo 1953 ir 1954 metais klubas vėl tapo šalies čempionais. Sekantis dešimtmetis buvo ypač sėkmingas – laimėti trys čempionatai (1963, 1965, 1966), du kartus laimėta Europos taurė (1964, 1965). Vėliau Inter dar laimėjo čempionatus 1971, 1980 bei 1989 metais. XX a. dešimtajame dešimtmetyje Inter pavyko tris kartus iškovoti UEFA taurę (1991, 1994, 1998).

{{fkp|1908|Internazionale|1928|SS Ambrosiana Inter (susijungus su US Milanese)|1930|AS Ambrosiana|1932|Ambrosiana-Inter|1945|Internazionale|1967|FC Internazionale Milano}}

 Spalvinė gama 

 Pasiekimai 

 Tarpžemyninės taurės laimėtojas (1964, 1965 m.)

 Sezonai 

|}

 Sudėtis Atnaujinta 2020 m. rugpjūčio 6 d.''

Nuorodos 

 Oficiali klubo svetainė
 facebook paskyra

Šaltiniai 

Inter
Lielvardė

Lielvardė () – miestas centrinėje Latvijoje, Uogrės savivaldybėje, Dauguvos dešiniajame krante. 6114 gyventojų (2021 m.). 7 km į šiaurę nuo Lielvardės centro veikia karinis Lielvardės aerodromas. Gamtos paminklas Lačplėsio lova.

Miesto teises gavo 1992 m. 2004–2021 m. buvo Lielvardės savivaldybės administracinis centras.

Šaltiniai 

Latvijos miestai
Rytų Kyšulio provincija

Rytų Kyšulys (, , ) – provincija Pietų Afrikos Respublikos pietryčiuose, Indijos vandenyno pakrantėje. Sudaryta 1994 m. iš Kapo provincijos ir dviejų Bantustano teritorijų – Transėjaus ir Ciskėjaus. Provincija padalinta į 46 savivaldybes.

Svarbiausi miestai 
 Port Elizabetas
 Yst Londonas
 Greihamstaunas
 Bišo
 Kvinstaunas
 Umtata
 King William's Town

Kalbos 
 kosų (83 %)
 afrikanų (9,6 %)
 anglų (3,7 %)

Rasinė sudėtis 
 juodaodžiai (87,6 %)
 maišyti (7,4 %)
 baltieji (4,7 %)
 azijiečiai (0,3 %)

Nuorodos 

 Turizmas Rytų Kape

Pietų Afrikos Respublikos provincijos
Vakarų Kyšulio provincija

Vakarų Kyšulys (, , ) – provincija Pietų Afrikos Respublikos pietvakariuose, prie Indijos ir Atlanto vandenynų. Sudaryta 1994 m. iš Kapo provincijos. Suskirstyta į 5 apygardų savivaldybes, o šios – į 24 vietines savivaldybes.

Svarbiausi miestai:
 Keiptaunas
 Džordžas
 Autšornas
 Parlas
 Stelenbosas
 Vorsesteris

Kalbos 

 afrikanų (55,3 %)
 kosų (23,7 %)
 anglų (19,3 %)

Rasinė sudėtis 
 maišyti (53,9 %)
 juodaodžiai (26,7 %)
 baltieji (18,4 %)
 azijiečiai (1,0 %)

Nuorodos 

 Oficiali svetainė 
 Turizmas Vakarų Kape 

Pietų Afrikos Respublikos provincijos
Limpopas (provincija)

Limpopas (Limpopo) – provincija Pietų Afrikos Respublikos šiaurės rytuose, Zimbabvės, Botsvanos ir Mozambiko pasienyje. Sudaryta 1994 m. kaip Šiaurinis Transvalis iš Transvalio provincijos ir kelių Bantustanų. Kitais metais pervadinta į Šiaurinę provinciją. O nuo 2003 m. vadinama pagal Limpopo upę. Susideda iš 6 apygardų ir 26 vietinių savivaldybių. Provincijos rytuose yra Kriugerio nacionalinis parkas. Šiauriausia PAR provincija.

Svarbiausi miestai 
 Polokvanė (seniau Pietersburg)
 Mapungubvė
 Musina (seniau Messina)
 Makado (seniau Louis Trichardt)

Kalbos 
 šiaurės soto (58,8 %)
 tsongų (24,7 %)
 vendų (12,2 %)
 afrikanaso (2,6 %)
 tsvanų (2,1 %)

Rasinė sudėtis 
 juodaodžiai (97,5 %)
 baltieji (2,2 %)
 maišyti (0,2 %)
azijiečiai (0,2 %)

Nuorodos 

 Oficiali svetainė

Pietų Afrikos Respublikos provincijos
Anapus tvoros

Anapus tvoros () – 2006 m. JAV kompiuterinės animacijos komedija. Leidėjas – „DreamWorks Animation“. Filmas skirtas įvairaus amžiaus auditorijai. Pagrindinė filmo mintis – svarbu turėti šeimą.

Aktoriai 
 Įgarsinęs aktorius – filmo veikėjas
 Bruce Willis – R. J.
 Garry Shandling – Verne
 Steve Carell – Hammy
 Wanda Sykes – Stella
 William Shatner – Ozzie
 Nick Nolte – Vincent
 Thomas Haden Church – Dwayne
 Allison Janney – Gladys
 Eugene Levy – Lou
 Catherine O’Hara – Penny
 Avril Lavigne – Heather
 Omid Djalili – Tiger
 Sami Kirkpatrick – Bucky
 Shane Baumel – Spike
 Madison Davenport – Quillo

2006 filmai
Kompiuterinės animacijos filmai
Komedijos
Arvydas Morkūnas

Arvydas Morkūnas (g. 1935 m. rugpjūčio 24 d. Vaiguvoje) – Lietuvos ir Šiaulių rajono visuomenės, politinis bei partinis veikėjas.

Biografija 
1958–1963 m. komjaunimo ir partinis darbuotojas Kaišiadorių rajone. 1967 m. baigė Aukštąją partinę mokyklą. 1967–1973 m. dirbo LKP Šiaulių rajono komitete, 1973 m. jo sekretorius, 1973–1978 m. II sekretorius. 1978–1990 m. Šiaulių rajono LDT Vykdomojo komiteto pirmininkas.  1999 m. individualios įmonės „Rega“ savininkas.

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Šiaulių rajono skyriaus narys.

2000–2003 m. Šiaulių rajono savivaldybės tarybos ir valdybos narys (LDDP sąraše), biudžeto, finansų ir valdymo komiteto pirmininkas. 2005–2007 m. Šiaulių rajono savivaldybės tarybos narys (LSDP sąraše).

Šaltiniai 

Šiaulių politikai
Polokvanė

Polokvanė – miestas Pietų Afrikos Respublikos šiaurės rytuose, prie Sterklopo upės. Limpopo provincijos administracinis centras ir didžiausias miestas.

Istorija

1884 m. būrai įkūrė nedidelę gyvenvietę šiaurės rytų dykynėse. Gyvenvietę nuolat puldinėjo vietinės gentys. 1886 m. perkelta į kitą vietą ir pavadinta Pitersburgu (Pietų Afrikos pionierių vado – Petrus Jacobus Joubert garbei). Būrų karo metu britai čia įsteigė koncentracijos stovyklą. Miesto statusą gavo tik 1992 m. O 2003 m. birželio 11 d. pervadintas į Polokvanę. Polokvanė – svarbus turistinis centras.

Sportas 
 Sekhukhune United FC – futbolo klubas;
 Marumo Gallants FC – futbolo klubas;
 Polokvanėje 2010 m. vyko XIX pasaulio futbolo čempionatas.

Nuorodos 
 Oficiali svetainė 

Pietų Afrikos Respublikos miestai
Mpumalanga

Mpumalanga (angl., afrik.: Mpumalanga) – provincija Pietų Afrikos Respublikos pietryčiuose, Svazilando ir Mozambiko pasienyje. Sudaryta 1994 m. iš Transvalio provincijos. Iki 1995 m. vadinosi Rytų Transvaliu. Susideda iš 3 apygardų ir 17 vietinių savivaldybių.

Svarbiausi miestai 
 Nelsprutas
 Ermelas
 Vitbankas

Kalbos 
 svazių (29,4 %)
 zulų (24,1 %)
 tsongų (11,6 %)
 ndebelų (10,3 %)
 šiaurės soto (10,2 %)

Rasinė sudėtis 
 juodaodžiai (92,0 %)
 baltieji (6,8 %)
 maišyti (0,8 %)
 azijiečiai (0,4 %)

Nuorodos 

 Oficiali svetainė
 Turizmas 

Pietų Afrikos Respublikos provincijos
Osvaldas Šarmavičius

Osvaldas Šarmavičius (g. 1955 m. spalio 1 d., Vidiškiai, Ukmergės rajonas) – Lietuvos ir Šilalės rajono savivaldybės visuomenės bei politinis veikėjas, valstybės pareigūnas.

Biografija 

1970 m. baigė Ukmergės muzikos mokyklą, 1973 m. – Vidiškių vidurinę mokyklą. 1973–1978 m. studijavo Kauno politechnikos institute, inžinierius technologas. 2006 m. baigė Mykolo Romerio universitetą, teisės magistras.

Dirbo Jonavos baldų kombinate meistru. 1987–1990 m. Lietuvos komunistų partijos Šilalės rajono komiteto antrasis sekretorius, 1990 m. Lietuvos komunistų partijos (savarankiškos) Šilalės rajono organizacijos pirmininkas. 1992–1996 m. Seimo nario padėjėjas. 1992–1999 m. Osvaldo Šarmavičiaus firmos „Varmija“ direktorius. 2000 m. Šilalės rajono savivaldybės meras.

2001–2002 m. dirbo Tauragės apskrities viršininko pavaduotoju, Vyriausybės atstovu Tauragės apskrityje. 2002–2010 m. Valstybės tarnybos departamento prie Vidaus reikalų ministerijos direktorius. 2010–2012 m. Lietuvos pieno ūkių asociacijos administracijos direktorius. 2013–2017 m. Valstybės tarnybos departamento prie Lietuvos Respublikos Vyriausybės direktorius, 2017–2019 m. direktoriaus pavaduotojas.

Nuo 2019 m. Šilalės rajono savivaldybės administracijos direktoriaus pavaduotojas.

1981–1990 m. Šilalės rajono Darbo žmonių deputatų Tarybos deputatas, 1990–1995 m. Šilalės rajono tarybos narys, 1995–2006 m. Šilalės rajono savivaldybės tarybos narys.

1989 m. LKP (savarankiškos) Centro Komiteto narys. 1992–2000 m. Lietuvos demokratinės darbo partijos Šilalės skyriaus pirmininkas, respublikinės tarybos narys. 2000 m. LDDP ir LSDP koalicinės tarybos narys, 2000–2002 m. LSDP Šilalės skyriaus pirmininkas. 2003–2005 m. LSDP prezidiumo narys, 2005–2007 m. LSDP Etikos ir Procedūrų komisijos pirmininkas. Nuo 2013 m. LSDP tarybos narys.

Žmona Aldra, vaikai Jurgis ir Vainius.

Šaltiniai 
 http://www.vtd.lt/index.php?-363549071  - Valstybės tarnybos departamento direktorius
 http://www.vrk.lt/statiniai/puslapiai/rinkimai/1995/savivaldybes/rezultatai/pir_apg_l_248_485.htm - Šilalės rajono (Nr. 44) apygarda
 http://www.2013.vrk.lt/rinkimai/406_lt/Kandidatai/Kandidatas26237/Kandidato26237Anketa.html  - Kandidatas

Šilalės merai
Lietuvos viešojo administravimo teisininkai
Lietuvos valstybės tarnautojai
Mbombela

Mbombela, iki 2010 m. – Nelsprutas (Nelspruit) – miestas Pietų Afrikos Respublikos pietryčiuose, Krokodilų upės slėnyje, 619 m aukštyje. Mpumalangos provincijos administracinis centras ir didžiausias miestas. Apie 220 tūkst. gyventojų.

Miestas įkurtas 1905 m. trijų brolių, gyvulių augintojų, iš Nel šeimos. Maisto, popieriaus, baldų pramonė. Apylinkėse vystoma gyvulininkystė; auginami citrusai, tropiniai vaisiai (mangai, bananai, avokadai), riešutai. Netoliese yra tarptautinis Kruger Mpumalanga oro uostas. Svarbus turistinis centras, iš kurio vyksta kelionės į netoliese esantį Krugerio nacionalinį parką. Nelsprute yra Citrusų ir Subtropinių vaisių tyrimo institutas ir Lowveld botanikos sodas.

Sportas 
 TC Galaxy FC – futbolo klubas;
 Mieste 2010 m. vyko XIX pasaulio futbolo čempionatas.

Nuorodos 
 Wikitravel:Nelspruit
 Turizmas 

Pietų Afrikos Respublikos miestai
Šiaurės Vakarai

Šiaurės Vakarai (, ) – provincija Pietų Afrikos Respublikos šiaurėje, Botsvanos pasienyje. Sudaryta 1994 m. iš Transvalio, Kapo provincijų ir Bophuthatswana Bantustano. Suskirstyta į 4 apygardas.

Svarbiausi miestai 
 Mahikengas
 Klerksdorpas
 Rustenburgas
 Mmabatas

Kalbos 
 tsvanų (64,8 %)
 afrikanų (9,2 %)
 kosų (7,6 %)
 sesoto (6,8 %)
 tsongų (3,4 %)

Rasinė sudėtis 
 juodaodžiai (90,8 %)
 baltieji (7,2 %)
 maišyti (1,6 %)
 azijiečiai (0,4 %)

Pietų Afrikos Respublikos provincijos
Šiaurės Kyšulio provincija

Šiaurės Kyšulys (, , ) – didžiausia Pietų Afrikos Respublikos provincija, esanti šalies šiaurės vakaruose, Namibijos ir Botsvanos pasienyje bei Atlanto vandenyno pakrantėje. Sudaryta 1994 m. padalinus Kapo provinciją. Susideda iš 13 savivaldybių.

Svarbiausi miestai 
 Kimberlis
 Apingtonas
 De Aras

Kalbos 
 afikanų (56,6 %)
 tsvanų (33,7 %)
 kosų (5,4 %)
 anglų (2,1 %)
 sesoto (1,0 %)

Rasinė sudėtis 
 maišyti (50,0 %)
 juodaodžiai (39,8 %)
 baltieji (10,0 %)
azijiečiai (0,2 %)

Nuorodos 

 Oficiali svetainė
 Turizmas 

Pietų Afrikos Respublikos provincijos
Albinas Ežerskis

Albinas Ežerskis (1956 m. gegužės 25 d. Treigiuose, Rietavo rajone – 2020 m. gruodžio 22 d. Požerėje, Šilalės rajono savivaldybėje) – agronomas, Lietuvos ir Šilalės rajono savivaldybės visuomenės bei politinis veikėjas.

Biografija 
1988 m. baigė Lietuvos žemės ūkio akademiją, mokslinis agronomas.

1977 m. Padievyčio žuvininkystės ūkio laukininkystės brigadininkas, 1978–1980 m. augalininkystės padalinio vadovas. 1980–1984 m. Padievyčio tarybinio ūkio vyr. agronomas, 1984–1988 m. direktoriaus pavaduotojas gamybai, 1988–2002 m. „Medvėgalio“ tarybinio ūkio direktorius.

2002–2003 m. ir 2007–2011 m. Šilalės rajono savivaldybės meras. 2003–2005 m. Seimo nario Zigmanto Balčyčio padėjėjas. 2005–2007 m. žemės ūkio bendrovės „Medvėgalis“ pirmininkas; o nuo 2011 m. – pirmininko pavaduotojas.

2014-2016 m. žemės ūkio viceministras.

1995–1997 m. ir 2000–2020 m. Šilalės rajono savivaldybės tarybos narys. 

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Šilalės rajono skyriaus narys, 2002 m. skyriaus pirmininko pavaduotojas, 2005 m. Šilalės skyriaus pirmininkas.

Sutuoktinė Aldona, vaikai Raimonda, Lina.

Šaltiniai  

Šilalės merai
Lietuvos agronomai
Stasė Skutulienė

Stasė Skutulienė–Pelenytė (g. 1952 m. rugsėjo 17 d. Naujasodyje, Švenčionėlių rajonas) – žurnalistė, Lietuvos ir Šilutės rajono savivaldybės visuomenės bei politinė veikėja, buvusi vicemerė.

Biografija 
1971 m. baigė Linkmenų vidurinę mokyklą, 1976 m. Vilniaus universiteto Filologijos fakultetą, lietuvių kalbos ir literatūros dėstytoja.

1976 m. mokytoja Trakų rajone, 1977–1984 m. Ignalinos rajono laikraščio „Nauja vaga“ laiškų skyriaus vedėja, atsakingoji sekretorė. 1984–2003 m. ir 2005–2007 m. Šilutės rajono laikraščio „Pamarys“, (nuo 1994 m. UAB „Litera“) laikraščio redakcijos skyriaus vedėja. 1992–1996 m. Seimo nario Vlado Butėno padėjėja, 2003–2005 m. ir 2007–2011 m. Šilutės rajono savivaldybės mero pavaduotoja.

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Šilutės rajono skyriaus narė, LSDP tarybos narė, Šilutės skyriaus pirmininkė. Nuo 2011 m. balandžio - nepartinė.

2003–2007 m., 2007–2011 m. ir nuo 2011 m. Šilutės rajono savivaldybės tarybos narė.  Nuo 2011 m. liepos iki 2012 m. birželio 13 d. vicemerė (meru buvo Virgilijus Pozingis).

Vyras Petras Skutulas – Šilutės ir Pagėgių krašto laikraščio „Pamarys" redaktorius. Vaikai Aurimas, Simonas.

Šaltiniai  

Šilutės vicemerai
Lietuvos pedagogai
Lietuvos žurnalistai
Dirvoninis kalviukas

Dirvoninis kalviukas (Anthus campestris) – kielinių (Motacillidae) šeimos nedidelis paukštis, priklausantis kalviukų genčiai.

Paplitimas 

Paplitęs Europos vidutinio klimato juostoje, dalyje Azijos bei šiaurės vakarų Afrikoje. Migruojantis paukštis, žiemoja Afrikoje ir Indijos subkontinente.

Išvaizda 

Ilgis apie 16 cm, išskleistais spranais – apie 27 cm. Svoris – apie 23 g.

Elgsena 

Deda 4-5 maždaug 21x16 mm dydžio baltus su gelsvu atspalviu taškuotus kiaušinius. Peri 13-14 dienų. Jaunikliai lizde praleidžia apie 14 dienų.

Kieliniai
Pievinis kalviukas

Pievinis kalviukas (Anthus pratensis) – kielinių (Motacillidae) šeimos nedidelis kalviukų genties paukštis, paplitęs didžiojoje šiaurinės Europos ir Azijos dalyje. Žiemoja Pietų Europoje, Šiaurės Afrikoje ir Pietų Azijoje.

Gyvena atviruose plotuose. Lizdą įsirengia ant žemės. Minta daugiausia vabzdžiais ir kai kuriomis sėklomis.

Kieliniai
Kimberlis

Kimberlis (Kimberley) – miestas Pietų Afrikos Respublikoje, Šiaurės Kapo provincijos administracinis centras ir didžiausias miestas, išsidėstęs Veldo plynaukštėje, šalia Valio upės slėnio. Apie 170 tūkst. gyventojų.

Istorija 
Miestas įkurtas New Rush pavadinimu 1870 m., netoliese radus deimantų. 1873 m. pervadintas britų politiko John Wodehouse, 1st Earl of Kimberley garbei. 1887 m. De Beers kompanija, vadovaujama Sesilio Rodeso, ėmėsi deimantų gavybos. Dėl imigrantų antplūdžio Kimberlis sparčiai augo. Čia rasta ultrabazinė magminė uoliena, pavadinta kimberlitu, kurioje aptinkami deimantai. Dar 1882 m. rugsėjo 2 d. Kimberlyje įvestas elektrinis gatvių apšvietimas (tai pirmasis miestas pietų pusrutulyje, įvedęs tokį apšvietimą). 1896 m. atidarytas Vitvatersrando universiteto filialas. XIX a. pab. – XX a. pr. Kimberlis buvo Būrų karų centras. Didžiausia pasaulyje deimantų kasykla uždaryta 1914 m. (iškasta 3 t deimantų), 2005 m. uždarytos dar trys. Dar ir dabar tai vienas svarbiausių pasaulyje deimantų gavybos ir apdirbimo centrų. Cemento ir statybinių medžiagų pramonė.

Nuorodos 

 Oficiali svetainė

Pietų Afrikos Respublikos miestai
Alvidas Šimelionis

Alvidas Šimelionis (g. 1958 m. kovo 26 d. Šakynoje, Žagarės rajonas) – pedagogas, Lietuvos ir Šilutės rajono savivaldybės visuomenės bei politinis veikėjas.

Biografija 
1965–1974 m. mokėsi Degučių aštuonmetėje mokykloje, 1974–1976 m. Šilutės raj. Katyčių vidurinėje mokykloje, 1980 m. baigė Vilniaus pedagoginį institutą, istorijos ir visuomenės mokslų mokytojas.

1980–1983 m. Juknaičių vidurinės mokyklos mokytojas, 1983–1989 m. mokyklos direktorius. 1989–1996 m. Šilutės rajono savivaldybės administracijos Švietimo skyriaus metodininkas, inspektorius, 1996–2001 m. ir 2003–2005 m. Klaipėdos apskrities viršininko administracijos Švietimo inspekcijos vyr. inspektorius, Šilutės suaugusiųjų mokymo centro mokytojas. 2001–2003 m. Šilutės rajono savivaldybės mero pavaduotojas. 2005 m. Klaipėdos apskrities viršininko administracijos Socialinių reikalų, švietimo ir kultūros departamento direktorius, nuo 2010 m. Šilutės raj. savivaldybės socialinės paramos skyriaus vedėjas.

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Šilutės rajono skyriaus narys.

1995–1997 m., 1997–2000 m., 2000–2003 m., 2003–2007 m., 2007–2010 m. ir 2011 m. (atsisakė mandato) Šilutės rajono savivaldybės tarybos narys.  2003–2007 m. Socialinių reikalų komiteto pirmininkas.

Šilutės-Ljungbiu (Švedija) draugijos pirmininkas. Žmona Violeta Šimelionienė, vaikai Ugnius, Vilius.

Šaltiniai 	

Lietuvos mokyklų direktoriai
Lietuvos pedagogai
Šilutės politikai
Sport Club Corinthians Paulista

Sport Club Corinthians Paulista – Brazilijos futbolo klubas, 1910 metais įkurtas San Paulo mieste. Klubą įkūrė daugiausiai italų bei ispanų darbininkai Imigrantų gatvėje (Rua dos Imigrantes), siekdami padaryti jį prieinamu visiems, ne tik britams. 1914 metais klubo komanda tapo San Paulo valstijos čempionais. Tais pačiais metais dalis klubo narių atsiskyrė, sukurdami Sociedade Esportiva Palmeiras klubą, kuris tapo nekenčiamiausiu Corinthians sirgalių klubu.

Pasiekimai 
 FIFA Pasaulio futbolo klubų taurė čempionai (2000)
 Brazilijos Série A čempionai (1990, 1998, 1999, 2005, 2011)
 Brazilijos taurė (1995, 2002)
 Rio-São Paulo turnyro nugalėtojai (1942, 1950, 1953, 1954, 1966, 2002)
 San Paulo valstijos čempionatas (1914, 1916, 1922, 1923, 1924, 1928, 1929, 1930, 1937, 1938, 1939, 1941, 1951, 1952, 1954, 1977, 1979, 1982, 1983, 1988, 1995, 1997, 1999, 2001, 2003)
 Brazilijos supertaurė (1991)

Brazilijos futbolo klubai
SL Benfica

Lisabonos „Benfica“ – Portugalijos sporto klubas iš Lisabonos, žymiausias savo futbolo skyriumi. Luz stadionas talpina 65 tūkst. žiūrovų ir yra klubo namų arena.

Istorija 
1904 m. Lisabonoje įkurtas Sport Lisboa klubas, 

1908 m. klubas sujungtas su Grupo Sport Benfica, sudarant Sport Lisboa e Benfica.

Apranga 
Sportinės aprangos pokyčiai
 Namuose žaidžia raudona balta apranga. 
 Pastaruoju metu dėvėjo Adidas firmos apranga.

Pasiekimai 

 Lisabonos „Benfica“ 37 čempionų titulai: (1936, 1937, 1938, 1942, 1943, 1945, 1950, 1955, 1957, 1960, 1961, 1963, 1964, 1965, 1967, 1968, 1969, 1971, 1972, 1973, 1975, 1976, 1977, 1981, 1983, 1984, 1987, 1989, 1991, 1994, 2005, 2010, 2014, 2015, 2016, 2017, 2019 m.)

 Lotynų taurės laimėtojas (1950 m.)
 Lotynų taurės finalininkas (1957 m.)

Sezonai

Portugalijos pirmenybės 

|}

Sudėtis 
2021 m. liepos 27 d.

Lietuviai 
 Edgaras Jankauskas, puolėjas 2001–2002
 Vilius Armalas, gynėjas 2019–2021

Išnašos

Nuorodos 
 Oficiali klubo svetainė: slbenfica.pt
 Facebook paskyra
 Twitter paskyra
 Soccerway
 zerozero.pt
 transfermarkt
 RSSSF duomenų bazė (Čempionai ir sezonai)
 RSSSF duomenų bazė (Taurės turnyrų istorija)

Portugalijos futbolo klubai
Lisabona
Fabijoniškės

Apie kaimą Buivydžių seniūnijoje žr. Fabijoniškės (Buivydžiai).

Fabijoniškės – šiaurinė Vilniaus miesto dalis, esanti prie magistralės . Yra aklųjų ir silpnaregių ugdymo centras, pensionas. Nuo 1997 m. veikia Raganiukės teatras (S. Stanevičiaus g. 24).

Etimologija 

Fabijoniškių vardas kildinamas iš asmenvardžio Fabijonas.

Istorija 

Fabijoniškėse buvo Lietuvos Didžiosios Kunigaikštystės sostinės Vilniaus prieigų kaimas, XX a. viduryje jau pažymėtas Vilniaus miesto ir jo apylinkių žemėlapyje. Tolimoje praeityje (XIV a.) Fabijoniškės tai prieigos prie seno kelio Vilnius−Kernavė. Neaišku, kas tą kaimą įkūrė: ar baudžiauninkai, XVII a. statę Kalvarijas, ar žmonės, dirbę Verkių dvare, Raudonbalių dvaro spirito varykloje ir alaus darykloje ar Trinapolio vienuolyne. Ši gyvenvietė, buvusi už 6 km į šiaurę nuo Vilniaus prie plento į Ukmergę, 1959 m. turėjo 462 gyventojus. Dauguma jos sodybų stovėjo viena prie kitos. Iš šiaurės rytų prie kaimo dunksojo Verkių miškas. Tarybiniais metais įėjo į Avižienių apylinkę.

1986 m. pagal architekto K. R. Balėno projektą buvusio Fabijoniškių kaimo vietoje vietoje pradėtas statyti naujasis Vilniaus mikrorajonas. Vėliau prie Fabijoniškių buvo prijungta Bajorų ir dar keleto kaimų dalys. 1991 m. įkurta Fabijoniškių seniūnija.

Fabijoniškių kiemuose aplink Šeškinės taką, S. Stanevičiaus gatvėje, 2018 m. buvo nufilmuota didelė dalis HBO serialo Černobylis scenų, vykstančių Pripetės mieste.

Gyventojai

Mokyklos 
 Vilniaus Šviesos pradinė mokykla, Fabijoniškių g. 23
 Vilniaus Ateities mokykla, S. Stanevičiaus g. 98 (rusų kalba)
 Vilniaus Abraomo Kulviečio klasikinė gimnazija, Gedvydžių g. 8
 Vilniaus Fabijoniškių gimnazija, P. Žadeikos g. 2
 Vilniaus Simono Stanevičiaus progimnazija, S. Stanevičiaus g. 25
 Vilniaus 1-oji statybininkų mokykla
 Lietuvos aklųjų ir silpnaregių ugdymo centras, Ateities g. 44
 Pradinė mokykla „Pažinimo medis“, Fabijoniškių g. 30.

Galerija

Šaltiniai

Nuorodos 
 
 
 
 Svetainė apie Fabijoniškes
Perminvaras

Perminvaras () – minkštamagnetinis nikelio (45 proc.), kobalto (25 proc.) ir geležies (30 proc.) lydinys.

Naudojimas 
Perminvaras naudojamas radioelektronikoje ir ryšių technikoje.

Lydiniai
Geležies lydiniai
Aizputė

Aizputė (seniau – Ožputė) – miestas Latvijoje, Pietų Kuršo savivaldybėje. 4207 gyventojai (2021 m.). Tai kompozitoriaus Pėterio Vasko gimtasis miestas.

Istorija 

IX a. dabartinėje Aizputės vietoje kuršiai pastatė Beidos pilį, iš kurios buvo valdoma Aizputės apylinkė. XIII a. kuršius užvaldė Livonijos ordinas ir 1248 (arba 1249) metais ordino magistras Dytrichas fon Greningenas liepė pastatyti Aizputėje mūrinę pilį. 1253 m., po Kuržemės padalijimo, Aizputė įėjo į Kuržemės vyskupijos sudėtį. Miesto teises Aizputei suteikė Kuržemės vyskupas Otas 1378 m. kovo 17 d.

XVI a. antroje pusėje prasidėjo Aizputės suklestėjimas. Sakos upės žiotyse pastatytas prekybos uostas. Po Švedų tvano Sakos uostas buvo uždarytas, ir tai susilpnino miesto ekonomikos pamatus.

1795 m. Aizputė kartu su Kuržemės hercogyste atiteko Rusijai.

1905 m. revoliucijos metu Aizputėje įvyko mūšis, kuriame buvo sumušta caro kariuomenė.

Sovietmečiu Aizputė prarado savo ankstesnę administracinę svarbą. Nuo apskrities centro (1819–1949) trumpam tapo rajono centru (1950–1962), o vėliau – paprastu miesteliu Liepojos rajone. 2009–2021 m. buvo Aizputės savivaldybės administracinis centras.

Miestai partneriai 

Miestai, su kuriais Aizputė yra užmezgusi partnerystės ryšius:

  Švercenbachas, Šveicarija

Šaltiniai

Nuorodos 
 Miesto svetainė 

Latvijos miestai
Ali Boumnijel

Ali Bumniželis (arab. علي بومنيجل; g. 1966 m. balandžio 13 d.) – baigęs karjerą Tuniso futbolininkas, Tuniso rinktinės vartininkas.

Pradėjo karjerą prancūzų FC Gueugnon klube, kuriame nesužaidė nei vienų rungtynių ir 1991 metais trumpam perėjo į AS Nancy, tačiau netrukus grįžo į ankstesnį klubą, kuriame žaidė 5 sezonus. Vėliau šešerius metus žaidė SC Bastia klube, vieną sezoną FC Rouen. 2004 metais persikėlė į Tunisą, kur žaidė Club Africain klube.

Šalies rinktinėje pirmąsias rungtynes sužaidė 1991 metais, antrasias – tik po šešerių metų, nuo 2002 metų tapo pagrindiniu rinktinės vartininku.

Dalyvavimas čempionatuose 

|}

Šaltiniai 

Boumnijel
Lionel Scaloni

Lionelis Skalonis (Lionel Scaloni; 1978 m. gegužės 16 d. Rosarijuje) – Argentinos futbolininkas, treneris.

Argentinos nacionalinės futbolo rinktinės sudėtyje, su rinktine žaidė 2006 m. pasaulio futbolo čempionate, kur pakeitė netikėtai nepakviestą Chavjerą Sanetį. Čempionate žaidė tik vieneriose rungtynėse.

Didžiąją karjeros dalį praleido ispanų klube La Korunjos „Deportivo“ bei italų „Lazio“. Baigęs karjerą dirbo „Sevilla“ klubo bei Argentinos rinktinės trenerių štabe. 2016 m. atleidus trenerį Chorchę Sampaolį, Skalonis tapo laikinuoju rinktinės treneriu iki 2019 m. Su Argentina dalyvavo 2019 m. Copa América čempionate, kur užėmė 3 vietą.

Pasiekimai 

 Pasaulio jaunimo iki 20 m. futbolo čempionatas (1997 – Argentina)

Dalyvavimas čempionatuose 

|}

Laimėjimai 
Deportivo
 La Liga: 1999–2000 m.
 Copa del Rey: 2001–02 m.
 Supercopa de España: 2002 m.
Argentina
 FIFA U-20 pasaulio čempionatas: 1997 m.
 Copa América: 2021 m.

Nuorodos 
 Žaidėjo statistika

Scaloni
Scaloni
Scaloni
Vaclovas Volkovas

Vaclovas Volkovas (1947 m. sausio 3 d. – 2021 m. kovo 13 d.) – Lietuvos ir Šiaulių visuomenės bei politinis veikėjas.

Biografija 

1964 m. baigė Šiaulių 7-ąją vidurinę mokyklą, 1972 m. – Kauno politechnikos institutą, 1985 m. – Leningrado aukštąją partinę mokyklą.

1969–1976 m. Šiaulių 29-osios profesinės technikos mokyklos gamybinio mokymo centro meistras, dėstytojas, direktoriaus pavaduotojas. 1976–1980 m. Tarpmokyklinio gamybinio mokymo kombinato direktorius.

1980–1984 m. Šiaulių miesto Liaudies deputatų tarybos deputatas, vykdomojo komiteto pirmininko pavaduotojas. 1984–1988 m. LKP Šiaulių miesto komiteto sekretorius, 1988–1990 m. pirmasis sekretorius. 1995–1997, 2003–2008 m. ir 2008–2011 m. Lietuvos Respublikos Vyriausybės atstovas Šiaulių apskrityje. 1997–2002 m. individualios įmonės savininkas. 2002 m. balandžio mėn. – 2003 m. ir 2003 m. balandžio – liepos mėn. Šiaulių miesto savivaldybės meras.

1997–2000 m., 2000–2003 m. (LDDP sąraše) ir 2003 m. balandžio – gruodžio mėn. (LSDP) Šiaulių miesto savivaldybės tarybos narys.

1973–1990 m. Lietuvos komunistų partijos, 1990–2001 m. Lietuvos demokratinės darbo partijos, nuo 2001 m. Lietuvos socialdemokratų partijos Šiaulių skyriaus narys, 2001–2003 m. skyriaus tarybos narys.

1995 m. šiauliečių sporto veteranų klubo steigėjas ir pirmininkas.

Šaltiniai 

Šiaulių politikai
Šiaulių merai
Gruobinia

Gruobinia (anksčiau Gruobynas; ) – miestas Latvijos vakaruose, už 12 km į rytus nuo Liepojos. 2009–2021 m. Gruobinios savivaldybės, nuo 2021 m. – Pietų Kuršo savivaldybės administracinis centras. 3749 gyventojai (2021 m.). Užima 512,6 ha ploto teritoriją.

Miesto teisės nuo 1695 m.

Demografija 
2005 m. sausio 1 d. Gruobinioje gyveno 4300 žmonių. Tankumas yra 839 gyv./km². Gyventojų tautinė sudėtis: 89,4 % – latviai, 3,5 % – rusai, 2,4 % – lietuviai, 1,2 % – ukrainiečiai, 0,7 % – gudai, 2,8 % – kitų tautybių (lenkai, vokiečiai, estai).

Istorija 
Gruobinia ankstyvuosiuose viduramžiuose buvo vienas iš svarbiausiųjų politinių centrų visoje Latvijoje. 1659 m. miestelis buvo sudegintas švedams kariaujant su lietuviais. XIX a. Gruobinios apskričiai priklausė Palanga.

Sportas 
 Grobiņas SC (futbolas) - nuo 2017 m. Latvijos I-oje futbolo lygoje.

Miestai partneriai 
Miestai, su kuriais Gruobinia yra užmezgusi partnerystės ryšius:
  Jelmelandas, Norvegija
  Dasau, Vokietija

Galerija

Šaltiniai 

Latvijos miestai
Pablo Aimar

Pablas Aimaras (; g. 1979 m. lapkričio 3 d. Rio Kuatre) – buvęs Argentinos futbolininkas, žaidęs saugo pozicijoje.

Nuo pat jaunystės žaidė River Plate komandoje. Netrukus tapo vienu geriausių šalies futbolininkų. 2001 m. parduotas Valensijai už 24 mln. €. Čia greitai tapo vienu iš pagrindinių komandos žaidėjų. Žaidė 2002 m. pasaulio futbolo čempionate. Pakviestas atstovauti savo šalį ir 2006 m. čempionate, kur buvo išleistas į aikštę po keitimo trejose rungtynėse, iš viso žaidė 57 minutes.

Laimėjimai 

 Ispanijos lyga (2002, 2004 – Valencia)
 Argentinos Primera divizionas (Apertura 1997, 1998; Clausura 2000 – River Plate)
 Pasaulio jaunimo iki 20 m. čempiontas (1997 – Argentina)
 UEFA taurė (2004 – Valencia)
 Europos Supertaurė (2004 – Valencia)

Dalyvavimas čempionatuose 

|}

Nuorodos 
 www.pabloaimar.com.ar 
 Statistika
 Foto
 

Aimar
Maximiliano Rodríguez

Maksimilianas Rodrigesas (; g. 1981 m. sausio 2 d. Rosarijuje) – Argentinos futbolininkas. Žaidžia puolėjo pozicijoje Argentinos futbolo rinktinėje ir Liverpool FC komandoje.

Su rinktine laimėjo pasaulio jaunimo iki 20 m. futbolo čempionatą (2001 m.). Pakviestas į 2006 m. pasaulio futbolo čempionatą, kur antrosiose rungtynėse įmušė du įvarčius, taip pat per pratęsimą įmušė įvartį į  vartus aštuntfinalio rungtynėse, šiose rungtynėse taip pat buvo išrinktas geriausiu rungtynių žaidėju.

Turi dvigubą Argentinos ir Italijos pilietybę.

Dalyvavimas čempionatuose 

|}

Nuorodos 
 Apie žaidėją 2006 m. čempionato svetainėje 
 Statistika

Rodriguez, Maxi
Vilianai

Vilianai () – miestas rytų Latvijoje, Rėzeknės savivaldybėje. 2904 gyventojai (2021 m.).

Vilianus kerta geležinkelio linija Ryga–Maskva, greitkelis Ryga–Maskva ir plentas Preiliai–Balvai. Per miestą teka Maltos upė (sudarytas Vilianų tvenkinys).

Miestas pirmą kartą paminėtas 1495 m. Miesto statusas suteiktas 1928 m. 2009–2021 m. buvo Vilianų savivaldybės administracinis centras.

Šiuo metu Vilianuose yra 58 bendrovės, įskaitant 8 pramonės įmones. Medienos apdirbimo gamykla, medžio anglių produkcijos gamykla ir spaustuvė „Katoļu dzeive“ () yra didžiausios. Vilianų hidroelektrinė (pastatyta 1950 m. ir renovuota 1994 m.) yra pirmoji renovuota privati hidroelektrinė Latvijoje.

Vilianų katalikų bažnyčia, vienuolynas, pastatyti XVIII a., ir dvaro rūmai su parku yra žymiausi miesto architektūriniai paminklai. Bernardinų ordino vienuolyno pastatų kompleksas su vidiniu kiemu priskiriamas iškiliausiems Latvijos architektūriniams paminklams. Vilianų geležinkelio stotis taip pat yra architektūrinis paminklas.

Šaltiniai 

Latvijos miestai
Thierry Henry

Tieri Danielis Enri (; g. 1977 m. rugpjūčio 17 d.) – buvęs prancūzų futbolininkas, Prancūzijos rinktinės puolėjas.

Arsenal klubo visų laikų rezultatyviausias žaidėjas. Už rezultatyvumą keturis kartus gavęs metų pasaulio rezultatyviausio žaidėjo prizą (2002, 2004, 2005, 2006), 2003 bei 2004 metais užėmė antrąją vietą pasaulio metų futbolininko rinkimuose.

2007 m. už 16,1 mln. svarų sterlingų parduotas Barselonai. 2010 m. liepos 14 d. persikėlė į JAV, Niujorko „Reb Bulls“ klubą. 2012 m. sausio 6 d. buvo 2 mėnesiams išnuomotas Arsenal FC klubui.

Nacionalinėje komandoje žaidė nuo 1997 m. spalio 11 d., su rinktine žaidė 2006 m. pasaulio čempionate, kur ketvirtfinalyje po Z. Zidano perdavimo įmušė pergalingą įvartį į  vartus, iš viso per septynerias rungtynes įmušė 3 įvarčius.

2007 m. spalio 18 d., rungtynėse su Lietuva įmušė 2 įvarčius, pagerino Mišelio Platini Prancūzijos rinktinėje įmuštų įvarčių rekordą ir tapo rezultatyviausiu Prancūzijos rinktinės futbolininku.

Atrankos į 2010 m. pasaulio futbolo čempionatą atkrintamosiose varžybose su Airija, per pridėtinį laiką sukčiaudamas padėjo pelnyti įvartį: baudos aikštelėje susistabdė kamuolį ranka ir tada perdavė įvarčio autoriui Viliamui Galasui. Dėl šio incidento kilo didelis skandalas. Dalyvavo 2010 m. pasaulio čempionate, bet ten prancūzai patyrė fiasko ir paskelbė karjeros rinktinėje pabaigą.

Baigęs futbolininko karjerą, Anri 2016 m. tapo Belgijos rinktinės trenerio asistentu.

Pasiekimai 
 Pasaulio čempionas (1998)
 Europos čempionas (2000)
 Prancūzijos Ligue 1 čempionas (1996/1997)
 Prancūzijos Supertaurė (1997)
 Anglijos Premier lygos čempionas (2001/2002, 2003/2004)
 FA Taurė (2002, 2003, 2005)
 UEFA Čempionų Lyga (2009)
 La Liga (2009)
 Copa del Rey (2009)

Dalyvavimas čempionatuose 

|}

Šaltiniai 

Henry, Thierry
Francesco Totti

Frančeskas Totis (; g. 1976 m. rugsėjo 27 d.) – italų futbolininkas, buvęs Italijos rinktinės ir AS Roma klubo puolėjas.

Būdamas 16 metų, sužaidė pirmąsias rungtynes AS Roma komandoje, 1994–1995 metų sezone įsitvirtino pagrindinėje sudėtyje ir šioje komandoje žaidė iki 2017 m. 2001 metais su klubo komanda tapo Italijos čempionu. 2000 ir 2003 metais išrinktas geriausiu Italijos metų žaidėju.

Nacionalinėje komandoje žaidė nuo 1998 m. spalio 10 d., su rinktine žaidė 2006 m. pasaulio čempionate, kur per ketverias rungtynes sužaidė 465 minutes, atliko tris rezultatyvius perdavimus, o paskutinėmis aštuntfinalio sekundėmis realizavo 11 m baudinį, užtikrinantį Italijai pergalę ir patekimą į ketvirtfinalį.

2011 m. Tarptautinė futbolo istorijos ir statistikos federacija paskelbė F. Totti populiariausiu futbolininku Europoje.

2014 m. rugsėjo 30 d. (3 dienos po 38-ojo gimtadienio) F. Totti Čempionų lygos rungtynėse įmušė išlyginamąjį įvartį į Manchester City klubo vartus ir tapo vyriausiu Čempionų lygos įvarčio autoriumi.

2016 m. rugsėjo 11 d. išėjęs į aikštę rungtynėse su Sampdoria, F. Totti išlygino Paolo Maldini rekordą, sužaisdamas Serie A 25 metus.

2017 m. gegužės 28 d. puolėjas sužaidė paskutines rungtynes su Roma klubu, išėjęs į aikštelę 54 minutę prieš Genoa komandą.

2017 m. rugpjūčio 27 d. 17-asis pasaulyje gavo UEFA President's Award.

Pasiekimai 
 Pasaulio čempionas ()

Dalyvavimas čempionatuose 

|}

Nuorodos 

Totti
Gennaro Gattuso

Dženaras Gatusas (; g. 1978 m. sausio 9 d.) – buvęs Italijos rinktinės ir FC Sion klubo saugas, nuo 2021 m. treniruojantis ACF Fiorentina ekipą.

2003 metais su Milano klubu laimėjo UEFA Čempionų lygą. Šioje ekipoje žaidė 13 metų, per 335 rungtynes pelnė 9 įvarčius.

2012 m. birželio viduryje pasirašė dviejų metųs sutartį su Šveicarijos FC Sion klubu. Čia sužaidęs 27 rungtynes saugas pelnė 1 įvartį. 2013 m. sezone buvo šios ekipos žaidžiančiu treneriu, vėliau tris mėnesius dirbo Palermo treneriu.

2014 m. birželio 5 d. pranešta, kad italas pradeda treniruoti Graikijos OFĪ klubą.

Nacionalinėje komandoje žaidžia nuo 2000 m. vasario 23 d., su rinktine žaidė 2006 m. pasaulio čempionate, ketvirtfinalyje buvo išrinktas geriausiu rungtynių žaidėju. 2010 m. birželio 12 paskelbė, kad po 2010 m. pasaulio čempionato pasitrauks iš rinktinės.

Pasiekimai 
 Pasaulio čempionas ()
 UEFA Čempionų lygos laimėtojas – 2006-07 m.

Dalyvavimas čempionatuose 

|}

Šaltiniai 

Gattuso, Gennaro